Հայկական արտադրության ապրանքներն այսուհետ հասանելի են մեկ ընդհանուր օն-լայն հարթակում: Երկուսուկես ամիս առաջ գործարկվել է mediamarket.am օն-լայն խանութը, որտեղ ներկայացված են բացառապես հայկական արտադրության ապրանքներ` հագուստ, խաղալիքներ, տան պարագաներ, աքսեսուարներ, խնամքի պարագաներ, գրենական պիտույքներ ևն: Օն-լայն խանութում արդեն իսկ ներկայացված են 30-ից ավելի արտադրողներ, սակայն ցանկը դեռ ընդլայնվում է. ընկերությունը բանակցությունների մեջ է հայաստանյան մի շարք արտադրողների հետ: